## A.2 PODMIENKY ÚČASTI UCHÁDZAČOV

1. **Podmienky účasti uchádzačov vo verejnom obstarávaní týkajúce sa osobného postavenia**

*Informácie a formálne náležitosti nevyhnutné na vyhodnotenie splnenia podmienok*:

* 1. Verejného obstarávania sa môže zúčastniť ten, kto spĺňa podmienky účasti týkajúce sa osobného postavenia v zmysle § 32 ods. 1, resp. § 32 ods. 4 a ods. 5 zákona o verejnom obstarávaní.
  2. Uchádzač preukazuje splnenie podmienok účasti ***osobného postavenia*** podľa § 32   
     ods. 1 zákona o verejnom obstarávaní:

- zápisom do zoznamu hospodárskych subjektov podľa § 152 ods. 1 zákona o verejnom obstarávaní, ktorý vedie Úrad pre verejné obstarávanie alebo

- predložením dokladov podľa § 32 ods. 2, ods. 4 a ods. 5 zákona o verejnom obstarávaní; vyžaduje sa predloženie kópií všetkých dokladov vrátane úradných prekladov, t. j. naskenované originály alebo úradne osvedčené kópie.

* 1. Verejný obstarávateľ nemá oprávnenie získavať údaje z informačných systémov verejnej správy podľa § 32 ods. 3 zákona o verejnom obstarávaní, preto je potrebné doklady predložiť.

1. **Podmienky účasti týkajúce sa finančného a ekonomického postavenia**

Neuplatňuje sa.

1. **Podmienky účasti uchádzačov vo verejnom obstarávaní týkajúce sa a technickej alebo odbornej spôsobilosti a kvality**

Uchádzač v ponuke predloží nasledovné doklady, ktorými preukazuje svoju technickú spôsobilosť na dodanie predmetu zákazky ako dôkazy, že v predchádzajúcom období bol schopný a technicky spôsobilý úspešne plniť zmluvy rovnakého alebo podobného charakteru ako zmluva, ktorá je požadovaná, resp. v súčasnom období je schopný a technicky spôsobilý riadne plniť takúto zmluvu.

**Uchádzač v ponuke predloží:**

* ***podľa § 34 ods. 1 písm. a) zákona o verejnom obstarávaní*** - zoznam plnení rovnakého alebo obdobného charakteru služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní;

*Minimálna požadovaná úroveň štandardov:*

1.1 Za preukázanie poskytnutých služieb rovnakého alebo obdobného charakteru bude verejný obstarávateľ akceptovať servisné služby hydraulických zariadení, poskytnuté v predchádzajúcich troch (3) rokoch od vyhlásenia verejného obstarávania. Uchádzač predloží za určené obdobie zoznam služieb predmetu zákazky s uvedením týchto minimálnych údajov: odberateľ: názov, sídlo, IČO; dodávateľ: názov, sídlo, IČO; popis služieb, rozsah poskytnutých služieb, zmluvná cena bez DPH, termíny poskytnutých služieb, kontaktná osoba a tel. kontakt.

***Minimálna požadovaná úroveň:***

Uchádzač musí údajmi a informáciami v zozname poskytnutých služieb, resp. referenciami preukázať poskytovanie servisných služieb u odberateľov za určené obdobie v celkovom objeme súhrnne minimálne **180 000,- EUR bez DPH** (slovom: stoosemdesiattisíc eur bez DPH).

Verejný obstarávateľ akceptuje **referencie** zverejnené na webovom sídle Úradu pre verejné obstarávanie (ÚVO), pričom ich **identifikáciu a odkaz v Evidencii referencií na ÚVO musí uchádzač uviesť v ponuke**.

Ak odberateľom bola iná osoba ako verejný obstarávateľ alebo obstarávateľ podľa zákona o verejnom obstarávaní, verejný obstarávateľ vyžaduje predložiť zoznam poskytnutých služieb s uvedením údajov preukazujúcich poskytnutie služieb podľa požiadaviek v prvom odseku. Verejný obstarávateľ si v danom prípade vyhradzuje právo preveriť informácie uvedené v zozname u odberateľov uvedených v predloženom zozname.

*Odôvodnenie primeranosti určenej podmienky účasti vo vzťahu k predmetu zákazky   
a potreba zahrnutia medzi podmienky účasti:*

Vzhľadom na predpokladaný rozsah zákazky je potrebné, aby mal uchádzač dostatočné skúsenosti s poskytovaním služieb v predpokladaných objemoch, ktoré požaduje verejný obstarávateľ.

* ***podľa § 34 ods. 1 písm. a) zákona o verejnom obstarávaní*** Uchádzač musí preukázať, že má zavedený ***systém zabezpečenia kvality riadenia*** podľa noriem ISO radu 9001 v oblasti predmetu zákazky:

**ISO 9001:2015** - v odbore: ***Výroba, montáž a servis nadstavieb, vyhradených zdvíhacích zariadení na cestných a koľajových vozidlách a na stacionárnych zariadeniach***

*Technická inšpekcia – Oprávnenie - Na druh činnosti:*

*S Odborné prehliadky a odborné skúšky vyhradených technických zariadení zdvíhacích*

*O   Oprava vyhradených technických zariadení zdvíhacích v rozsahu:*

*OU oprava a údržba*

*R rekonštrukcia*

*M montáž do funkčného celku na mieste budúcej prevádzky*

*V rozsahu: technické zariadenia zdvíhacie skupina A*

*a  žeriavy a zdvíhadlá*

*b pohyblivé pracovné plošiny*

*technické zariadenia zdvíhacie skupina B*

*a    žeriavy a zdvíhadlá s motorovým pohonom s nosnosťou do 1 000 kg, s ľudským pohonom s nosnosťou od 1 000 kg do 5 000 kg a vrátky s motorovým pohonom*

*b     zdvíhacie ústrojenstvá vozíkov a nakladačov*

*c2   prídavné zdvíhacie príslušenstvo na zavesenie a uchopenie bremena*

*d    zdvíhacie rampy, plošiny, čelá a servisné zdviháky vozidiel*

Uchádzač predloží certifikát o zavedení systému riadenia kvality v zmysle požiadaviek normy ISO 9001 vo vzťahu k predmetu zákazky vydaný nezávislou inštitúciou, pričom verejný obstarávateľ uzná ako rovnocenné osvedčenia vydané príslušnými orgánmi členských štátov Európskej únie. Ak uchádzač objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie kvality predložené uchádzačom, ktorými preukáže, že ním navrhované opatrenia na zabezpečenie kvality sú v súlade s požadovanými normami zabezpečenia kvality.

* *Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.   
  V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona o verejnom obstarávaní; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami podľa odseku 1 písm. g), uchádzač môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.*
* Uchádzač môže v ponuke predložiť aj kópie dokladov vrátane kópií v elektronickej podobe. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania.

**PODMIENKY ÚČASTI PREUKAZOVANÉ JEDNOTNÝM EURÓPSKYM DOKUMENTOM**

Pravidlá uplatnenia dokumentu JED sú uchádzačom prístupné okrem iných informačných zdrojov neobmedzene na portáli Úradu pre verejné obstarávanie. **Formulár a manuál k JED je zverejnený na webovom sídle ÚVO:**

[**https://www.uvo.gov.sk/jednotny-europsky-dokument-pre-verejne-obstaravanie-602.html**](https://www.uvo.gov.sk/jednotny-europsky-dokument-pre-verejne-obstaravanie-602.html)

Uchádzač môže doklady na preukázanie splnenia podmienok účasti určené v oznámení o vyhlásení verejného obstarávania a v týchto súťažných podkladoch predbežne nahradiť JED-om. Uchádzač vyplní časti I. až III. JED-u a v časti IV. JED-u môže vyplniť len **oddiel α: GLOBÁLNY ÚDAJ PRE VŠETKY PODMIENKY ÚČASTI** bez toho, aby musel vyplniť iné oddiely časti IV JED-u.

Ak uchádzač preukazuje technickú spôsobilosť alebo odbornú spôsobilosť prostredníctvom inej osoby, uchádzač je povinný predložiť JED aj pre túto osobu.

V prípade, ak ponuku predkladá skupina dodávateľov, je potrebné predložiť JED za každého člena skupiny osobitne.

Ak sú požadované doklady pre verejného obstarávateľa priamo a bezodplatne prístupné   
v elektronických databázach, uchádzač v JED-e uvedie aj informácie potrebné na prístup do týchto elektronických databáz najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.

Ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených JED-om. Uchádzač je následne povinný doručiť doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.

**Príloha súťažných podkladov časti A.2 Podmienky účasti uchádzačov**

*Odporúčaný vzor*

**ZOZNAM POSKYTOVANÝCH SLUŽIEB**

**Servis špeciálnych nadstavieb nákladných motorových vozidiel vrátane vykonania odbornej prehliadky, odbornej skúšky, vyhotovenia príslušných dokladov a dodanie náhradných dielov** za určené obdobie predchádzajúcich **troch rokov** od vyhlásenia verejného obstarávania

|  |
| --- |
| ***Obchodné meno alebo názov***  ***uchádzača:*** ................................................................................  ***Adresa podnikania, resp. sídlo***  ***uchádzača:*** ................................................................................  ***IČO:***  ............................................................................ |

|  |  |  |  |  |  |
| --- | --- | --- | --- | --- | --- |
| **Obchodné meno, sídlo a IČO odberateľa** | **Popis a rozsah**  **služby** | **Zmluvná cena plnenia v EUR bez DPH)** | **Lehota poskytovania**  **od-do mesiac/rok** | **Kontaktná osoba**  **Meno/**  **tel. kontakt** | **Pozn.** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| **Spolu** | **x** |  | **x** | **x** | **x** |

Poznámka:

*\*) V poslednom stĺpci tabuľky môže uchádzač uviesť číslo zmluvy, číslo objednávky a pod., na základe ktorej bolo uskutočnené plnenie a realizované služby servisu.*

*Počet riadkov v tabuľke môže uchádzač upraviť v závislosti od počtu plnení uvedených v Zozname poskytnutých služieb podľa požadovaného rozsahu.*

Dátum: ............…………......

…………………………………………….

meno a priezvisko, funkcia

podpis[[1]](#footnote-1), odtlačok pečiatky

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)